
Na osnovu Odluke Vijeća Univerziteta u Sarajevu – Muzičke akademije broj: 02-1-413/3.1-26 od  29.04.2026. godine i saglasnosti Senata Univerziteta u Sarajevu,

UNIVERZITET U SARAJEVU
MUZIČKA AKADEMIJA 
raspisuje 
K O N K U R S / N A T J E Č A J 
za izbor u akademsko zvanje:


Umjetničko-nastavno zvanje:

1. Oblast kompozicija  (Kompozicija I-X, Orkestracija I-VI, Osnovi kompozicije i orkestracije I-II, Analiza orkestarskih partitura I-II, Priređivanje za vokalne ansamble I, Priređivanje za ansamble I, Komponovanje uz asistenciju kompjutera I-II, Slobodna improvizacija u kompoziciji I-III, Koncertna produkcija i praksa I-IV, Elektronska muzika – muzička notacija I-II, Uvod u slobodnu improvizaciju u kompoziciji I-II) - docent - 1 izvršilac sa punim radnim vremenom

Naučno-nastavno zvanje:


1. Predmeti: Solfeggio I-IX, Metodika nastave solfeggia I-II, Savremene metodičke prakse, Metodologija istraživanja u muzičkoj pedagogiji, Odabrani predmet struke, Metodička i pedagoška praksa - docent - 1 izvršilac sa punim radnim vremenom



Pored općih uvjeta propisanih Zakonom o radu FBiH, kandidat/kinja treba ispunjavati uvjete iz člana 97. Zakona o visokom obrazovanju ("Službene novine Kantona Sarajevo" broj: 33/17, 35/20, 40/20 i 39/21) za izbor u umetničko-nastavno zvanje, odnosno člana 96. istog Zakona za izbor u naučno-nastavno zvanje kako slijedi:

Umjetničko – nastavno zvanje docenta: završen drugi ciklus studija ili VII stepen stručne spreme po predbolonjskom sistemu studija, dva javno predstavljena oblika umjetničkog stvaralaštva i pokazani rezultati u nastavnom radu.

Naučno - nastavno zvanje docenta: naučni stepen doktora u datoj oblasti, najmanje tri naučna rada objavljena u priznatim publikacijama koje se nalaze u relevantnim naučnim bazama podataka, pokazane nastavničke sposobnosti.

U vezi sa članom 176. Zakona o visokom obrazovanju („Službene novine Kantona Sarajevo“ broj:36/22) svi članovi akademskog osoblja koji su izabrani u akademsko zvanje prema odredbama zakona koji prestaje da važi stupanjem na snagu ovog zakona, zadržavaju pravo da budu izabrani u isto ili više akademsko zvanje prema uslovima propisanim ranijim zakonom. Dakle kandidati koji nemaju izbor u umjetničko-nastavno odnosno naučno-nastavno zvanje prema odredbama ranije važećeg Zakona o visokom obrazovanju  ("Službene novine Kantona Sarajevo" broj: 33/17, 35/20, 40/20 i 39/21), treba da ispunjavaju uslove za izbor u skladu sa članom 113. odnosno članom 112. Zakona o visokom obrazovanju („Službene novine Kantona Sarajevo“ broj:36/22 i 28/25) kako slijedi:

Umjetničko-nastavno zvanje docenta : odgovarajući stepen drugog ciklusa studija ili završen postdiplomski studij po predbolonjskom sistemu studija, veći broj javno predstavljenih oblika umjetničkog stvaralaštva i pokazani rezultati u nastavnom radu.

Naučno - nastavno zvanje docenta: naučni stepen doktora u naučnoj oblasti na koju se bira, minimalno tri naučna rada objavljena u priznatim publikacijama, od čega je jedan naučni rad objavljen u publikaciji relevantnim naučnim bazama podataka.

Sa izabranim kandidatom zaključit će se ugovo o radu na period koliko traje izbor u zvanje, odnosno na period od 5 godina.

Kandidati uz svojeručno potpisanu prijavu dostavljaju:
a) biografiju (CV) i spisak objavljenih naučnih/umjetničkih radova, projekata, patenata ili originalnih metoda iz oblasti za koju se 
    vrši izbor, naučna/umjetnička dostignuća i doprinos,
b) dokumentaciju o nastavničkim sposobnostima, doprinosu procesu internacionalizacije i društvenom doprinosu,
c) diplomu i drugu dokumentaciju o stečenom obrazovanju u originalu ili ovjerenoj fotokopiji,
d) listu objavljenih knjiga, udžbenika i naučnih radova kao i same knjige i radove u originalu ili elektronskoj formi,
e) podatke o eventualnim nagradama i priznanjima u vezi sa odgovarajućom naučnom/umjetničkom oblasti, ako ih posjeduje,
f) uvjerenje o državljanstvu (originali ili ovjerene kopije),
g) rješenje o nostrifikaciji (originali ili ovjerene kopije) – za inostrane diplome,
h) ostalu dokumentaciju kojom kandidat dokazuje ispunjavanje uvjeta za izbor.


Svi dokumenti se dostavljaju u orginalu ili ovjerenoj kopiji.

Uz pisani materijal, kandidat obavezno dostavlja i CD sa istim materijalom.
Konkurs ostaje otvoren 15 dana od dana objavljivanja u dnevnoj štampi i na web stranicama Univerziteta u Sarajevu -Muzičke akademije i Univerziteta u Sarajevu.
Nepotpune i neblagovremene prijave neće biti razmatrane.
Dodatne informacije kandidati mogu dobiti na tel. 033 444 896, kontakt osoba: Lamija Selman, sekretar Akademije

Prijave sa potrebnom dokumentacijom slati na adresu:
UNIVERZITET U SARAJEVU – MUZIČKA AKADEMIJA
JOSIPA ŠTADLERA 1/II
SA NAZNAKOM: PRIJAVA NA KONKURS
